**Макашева Жанат Становнаның 6D020200 – «Халықаралық қатынастар» мамандығы бойынша философия докторы (PhD) дәрежесін алу үшін дайындалған «Әлемдік тәртіптің қалыптасу жағдайындағы Қазақстан Республикасының егеменділігін жүзеге асыру факторының ұлттық мүдделері» атты диссертациялық жұмысына**

**АҢДАТПА**

**Зерттеу тақырыбының өзектілігі.** Қазақстан Республикасының егемендігі мен ұлттық мүддесі мәселелері қашанда бұқаралық сана мен ғылыми-сараптамалық ортаның назарында. Реализм және халықаралық қатынастардың басқа теориялары кез келген мемлекеттің егемендігі мен ұлттық мүддесі әрқашан белгілі бір қауіптер мен тәуекелдерге ұшырайтынын атап көрсетеді. Бұл тұжырым қазіргі әлемнің ірі мемлекеттеріне де, орта және шағын мемлекеттерге де қатысты құбылыс екені даусыз. Мемлекеттің егемендігі мен ұлттық мүдделеріне төнетін қауіптер мен тәуекелдер көп жағдайда басқа мемлекеттерден болуы мүмкін, сонымен қатар террористік ұйымдар сияқты мемлекеттік емес немесе квазимемлекеттік субъектілерден де болуы мүмкін.

2000-шы жылдардың ортасынан бастап және осы күнге дейін Қазақстан басқа да посткеңестік мемлекеттер сияқты Ресей Қазақстанның егемендігі мен ұлттық мүдделеріне қысым көрсете бастады. Барри Бузан мен Оле Вевердің аймақтық қауіпсіздік теориясының терминологиясында көрсетілгендей Қазақстанда Ресейге қатысты секьюритилендіру, яғни қоғамның көрші мемлекеттен келетін қауіп туралы қабылдау үдерісі күшейе бастады. Қоғамда егемендікке қысым көрсету Қазақстанның территориялық тұтастығына қауіп төндіруі, Қазақстанның және оның көпэтносты қоғамының ұлттық бірегейлігін өзгертуге ұмтылу, елдің көпвекторлы сыртқы саясатын жүзеге асыру еркіндігін шектеу ретінде қабылданады.

2022 жылдың 24 ақпанында басталған Ресей мен Украина арасындағы қақтығыс Ресейдің Қазақстанның егемендігіне қысымын едәуір арттырды. Өз кезегінде, оқиғалар көрсеткендей, Қазақстанның өз егемендігі мен ұлттық мүдделерін қорғауға деген ұмтылысы артып келеді. Қазақстан үшін, Президент Қасым-Жомарт Тоқаев атап өткендей, территориялық тұтастық қағидасы және халықаралық құқықтың барлық басқа қағидаттары қазіргі заманғы халықаралық қатынастар жүйесінің негізі ретінде өте маңызды. Ресей мен Украина арасындағы қақтығыс Қазақстанның ұлттық бірегейлігін, көпұлтты қоғам мен мемлекеттің бірлігін нығайтады.

**Зерттеу нысаны.** Ресей Федерациясының геосаясатының өзгеруі жағдайындағы Қазақстанның сыртқы саясаты мен қауіпсіздігі және оның аймақтық елдердің геосаясатына әсері.

**Зерттеу пәні.** Ресейдің өзгермелі геосаясаты және әлемдік тәртіптің өзгеруі жағдайында Қазақстанның аймақтық және жаһандық деңгейде егемендігі мен ұлттық мүдделерін бекіту және нығайту саясаты.

**Зерттеу мақсаты.** Ресейдің өзгермелі геосаясатының және әлемдік тәртіптің өзгеруі жағдайында Қазақстанның егемендігі мен ұлттық мүдделеріне төнетін жағдайды, қауіптер мен тәуекелдерді талдау.

**Зерттеу жұмысының міндеттері.**

- Қазақстан егемендігінің іргелі ұлттық мүддесі ретіндегі территориялық тұтастықтың теориялық және тұжырымдамалық негіздерін талдау;

- Қазақстанның ұлттың, мемлекеттің, оның егемендігі мен қауіпсіздігінің өмір сүруінің ең маңызды шарты ретіндегі ұлттық бірегейлікті негіздеу;

- Қазақстанның көпвекторлы сыртқы саясатындағы Қазақстанның егемендігі мен ұлттық мүдделерін бекітудің аса маңызды шарты ретінде ашып көрсету;

- Қазақстан мен Ресей арасындағы мемлекетаралық қатынастардың тарихи алғышарттарын талдау;

- Қазақстанның егемендігі мен ұлттық мүддесі мәселелеріндегі Қазақстан мен Ресей арасындағы қатынастардың күрделі және қайшылықты сипатын көрсету;

- Қазақстанның ішкі және сыртқы саясатының негізгі басымдығы ретіндегі территориялық тұтастықты қорғау және нығайту саясатын ашу;

- Әлемдік тәртіп моделінің трансформациясының қазақстандық қоғамның қауіп-қатерлерді қабылдауына және елдің егемендігі мен территориялық тұтастығына қолдау көрсетуіне әсерін ашу;

- Қазақстанның егемендігі үшін тәуекелдерді қоғамның қабылдауына қазіргі геосаяси жағдайдың әсерін талдау;

- Қазақстанның егемендігі мен ұлттық мүдделерінің аса маңызды мәселелері бойынша қоғамдық сананың трансформациясын анықтау мақсатында сараптамалық сауалнама жүргізу.

**Тақырыптың зерттелу деңгейі.** Қазақстан Республикасы тәуелсіздік алғаннан бері оның егемендігі мен ұлттық мүддесі мәселелері Қазақстандағы және шетелдегі ғылыми-сараптамалық қоғамдастықтың назарында болды. Қазақстанды зерттеу дәстүрлері Орталық Азия мемлекеттерінің бірі ретінде және Еуразия кеңістігінде дамыды. Бұл Қазақстанның егемендігі, қауіпсіздігі және ұлттық мүдделері мәселелерін оның Ресеймен және Қытаймен қарым-қатынасы призмасы арқылы зерттеуге мүмкіндік береді. Аймақтық аспектіден басқа, бұл мәселелердің жаһандық аспектісі Қазақстан Республикасының егемендігі, ұлттық мүдделері мен қауіпсіздігі мәселелерін, ең алдымен, соңғы кезде шиеленіскен АҚШ, Қытай және Ресей арасындағы геосаяси текетірес призмасы арқылы зерттеу үшін маңызды. Сонымен қатар, Ресейдің Украинаға қарсы ашқан соғысына байланысты.

Жоғарыда көрсетілген тұжырымдамалардың шет елдік ғалымдардың еңбектері, оның ішінде Akiner S., Allison R., Anchesci L., Busygina I., Dave B., Idan A. және Shaffer B., Ларюэль және Пейруз, Olcott M.B., Stevens C.A. т.б. ғалымдардың құнды еңбектерін ескертуіміз қажет.

Бұл диссертациялық зерттеу жұмысы егемендік ұғымын теориялық тұрғыдан сараптамалық талдауға үлкен үлес қосқан халықаралық сарапшылардың еңбектеріне негізделді. Бұл жерде мемлекеттің бастапқы нышаны ретінде егемендікке дәстүрлі көзқарасты ашқан еңбектерді айтамыз, олардың ішінде Hinsley F.H., James А. және т.б. Осы мәселеге қатысты қазіргі ғылыми әдебиеттерде егемендікті дәстүрлі түрде түсінуді қайта қарастыру мен сынға алу бар екендігі байқалады. Бұл сын-пікір, атап айтқанда, ұлттық мемлекет ұғымын, оның ұлтпен, аймақтық және жаһандық халықаралық институттармен қарым-қатынасындағы орнын қайта қараумен байланысты. Осыған байланысты Barkin J.S. мен Cronin B., Deyermond R., Glanville L., Krasner S.D., Laidi Z. еңбектері және т.б. сын-пікірлер тақырыптың зерттелу деңгейін ашып көрсетуге көмегін тигізді.

Қазақстан Республикасының егемендігін, ұлттық мүддесі мен ұлттық қауіпсіздігін зерттеуге отандық ғалымдардың қосқан үлесі зор. Осы орайда С. Әкімбеков, Е. Әлияров, Е. Байдаров, Қ. Байзақова, Ә. Ермекбаев, Ж. Зардыхан, Р. Қадыржанов, Ө. Қасенов, Ф. Кукеева, С. Күшкімбаев, М.Е. Тукумов және т.б.

**Зерттеудің деректік негізі.** Мемлекеттік-құқықтық, оның ішінде Қазақстан Республикасының Конституциясы, Қазақстан Республикасының заңдары мен заңнамалық актілер, Қазақстан Республикасының егемендігі, ұлттық қауіпсіздігі, ұлттық мүдделері мәселелері жөніндегі мемлекеттік тұжырымдамалар мен бағдарламалар, Қазақстан Республикасы Президентінің жыл сайынғы халыққа жолдаулары, Қазақстан Республикасы Президенті Қасым-Жомарт Тоқаевтың сөйлеген сөздері мен мақалалары мен еліміздің басқа да мемлекет қайраткерлерінің ресми пікірлері мен сөйлеген сөздері;

Дипломатиялық, оның ішінде Қазақстанның көпвекторлы сыртқы саясаты туралы Қазақстан Республикасы Сыртқы істер министрлігінің ресми материалдары мен мәлімдемелері;

**Тақырыпты зерттеудің теориялық және әдіснамалық негіздері.** Диссертациялық жұмыстың негізгі әдіснамалық негізі халықаралық қатынастардағы реализм теориясы болып табылады. Бұл теорияның негізгі тұжырымы «мемлекет халықаралық қатынастар жүйесінің негізгі субъектісі ретіндегі» формуласы – болып табылады. Сондықтан, реализм теориясының негізгі ұғымдары: «мемлекет», «егемендік», «ұлттық мүдде», «қауіпсіздік», «ұлттық қуат» және тағы басқалар. Біздің зерттеу жұмысымызда бұл ұғымдар Қазақстан Республикасының егемендігі мен ұлттық мүдделерін зерттеу үшін қолданылады. Осы мақсатта егемендік пен ұлттық мүдделер Қазақстан Республикасының территориялық тұтастығы, ұлттық бірегейлігі және көпвекторлы сыртқы саясаты тұжырымдамалары призмасы арқылы талданады.

Қазақстанның егемендігі мен ұлттық мүдделері қазіргі әлемдегі геосаяси трансформация призмасы арқылы зерттелетіндіктен, диссертацияның негізгі әдіснамалық құралдарына геосаяси көзқарас, ТРБК, «орталық-периферия» жатады. Осыған байланысты жұмыста «күш тепе-теңдігі», «әлемнің геосаяси моделі» және басқа да бірқатар ұғымдар маңызды орын алады. Осының арқасында диссертацияда геосаяси трансформацияның Қазақстанның егемендігінің маңызды элементтеріне – оның территориялық тұтастығына, ұлттық бірегейлігіне және сыртқы саясатына әсерін талдауға мүмкіндік туды.

**Зерттеу жұмысының хронологиялық шеңбері.** 1991 жылдан, Қазақстан Республикасы тәуелсіздік алған уақыттан бергі бүгінгі күнге дейінгі мерзімді қамтиды.

**Зерттеу жұмысының ғылыми жаңалығы.** Мақсаты мен міндеттеріне қарай:

- Еуразия кеңістігіндегі геосаяси жағдайдың шиеленісуінің қазіргі жағдайында Қазақстанның ішкі және сыртқы саясатының негізгі басымдығы территориялық тұтастықты қорғау және нығайту саясаты екені анықталды;

- Біртұтас азаматтық ұлт құруға бағытталған көпэтносты қоғамның ұлттық болмысын қалыптастыру ұлттың, мемлекеттің өмір сүруінің, оның егемендігі мен Қазақстанның қауіпсіздігінің аса маңызды шарты екендігі дәлелденді;

- Көпвекторлы сыртқы саясат, оның геосаяси қарама-қайшылық жағдайында жүзеге асуының қиындығына қарамастан, Қазақстанның егемендігі мен ұлттық мүдделерін бекітудің ең маңызды шарты екені анықталды;

- Қазақстанның егемендігі мен ұлттық мүдделері мәселелері бойынша Қазақстан мен Ресей арасындағы күрделі және қарама-қайшылықты қарым-қатынастардың әлемдік тәртіптің өзгеруі жағдайында эволюциясы ашылды;

- Ұлы державалар арасындағы текетірес жағдайында өзінің ұлттық мүдделерін жүзеге асыру үшін Қазақстанға Ресеймен және әлемдік саясаттың басқа субъектілерімен қарым-қатынаста тәуекелдерді бөлісуге тура келетіні дәлелденді;

- Әлемдік тәртіп моделінің өзгеруі қазақстан қоғамының еліміздің егемендігі мен территориялық тұтастығына қауіп-қатер мен қолдау көрсетуді қабылдауында өзгерістер туғызғаны анықталды.

**Қорғауға ұсынылған негізгі ғылыми тұжырымдамалар.**

- Қазақстан төңірегінде өзгеріп жатқан геосаяси жағдай жағдайында мемлекеттің егемендігі мен территориялық тұтастығын нығайту мақсатында оның ұлттық мүдделерін қорғау қажеттілігі геосаясат теориясы, саяси реализм, АҚКТ, «орталық-периферия» призмасы арқылы талдау керек. Бұл Қазақстан Республикасының сыртқы саяси стратегиясының негізгі қағидаты ретінде көпвекторлы сыртқы саясатты түзетуге әсер ететін процестерді түсіндіреді. Жаңа геосаяси шындықты қалыптастыру жағдайында Қазақстанның Ресеймен қарым-қатынасын түсіндіру үшін «ортақ тәуекелдер» әдісін қолдану өте маңызды.

- Қазақстан Республикасы мен Ресей Федерациясының стратегиялық әріптестіктен одақтастық қатынастарға көшкен берік саяси-құқықтық базасы мен интеграциясының болуына қарамастан (ҚР сыртқы саясатының тұжырымдамасы 2022-2030 жж.) Ресей-Украина қақтығысы жағдайында ұлттық қауіпсіздікке ықтимал қауіптерді зерттеудің өзектілігі артады.

**-** Қазақстандық қоғамның көпұлтты құрамын ескере отырып, сыртқы субъектілерден (РФ) ықтимал қауіптер Ресеймен одақтастық қарым-қатынас мәселесін көтеріп қана қоймай, сонымен бірге ұлттық құрылыс процесіне әсер ететін қазақстандық бірегейлікті нығайтуға ықпал етуі мүмкін деп болжауға болады.

- Диссертацияда қарастырып отырған мәселелердің ерекшелігі кәзіргі таңда нақты құжаттық немесе статистикалық мәліметтер қалыптасып үлгермеді, өйткені күрделі, өзгермелі оқиғалар көз алдымызда өтіп жатыр. Сондықтан қазіргі заманғы шындық жағдайында сараптамалық сауалнаманы пайдалану Қазақстанның егемендігі мен ұлттық мүдделеріне қауіп-қатер мен қолдауды бағалаудың жеткілікті тиімді әдісі болып көрінеді.

- Сауалнама нәтижелері бойынша Қазақстан Республикасындағы ұлттық бірегейлікті нығайту факторларының бірі ықтимал сыртқы әлеуетті қауіп-қатер жағдайында қоғамның топтасуының күшеюі болуы мүмкін. Дегенмен, бұл ұзақ уақыт кезеңі мен сарапшылық базаны пайдалана отырып, қосымша тексеруді қажет етеді.

**Зерттеу жұмысының теориялық және тәжірибелік маңызы.** Ғылыми-теориялық тұрғыдан диссертациялық жұмыс Қазақстан мен Орталық Азиядағы егемендік пен ұлттық мүдделерді зерттеу аспектісінде халықаралық қатынастар теориясына өз үлесін қосады.

**Диссертациялық зерттеу тақырыбының талқылануы және cыннaн өтyi.** Диссертациялық еңбектің мазмұны мен негізгі нәтижелерінің қорытындылары бойынша жалпы 5 мақала жарияланды.Қазақстан Республикасы Ғылым және жоғары білім министрлігінің Ғылым және жоғары білім саласындағы сапаны қамтамасыз ету комитеті бекіткен 3 ғылыми баспана журналдарында, сонымен қатар Scopus деректер базасына енген 2 мақала жарияланды.

**Зерттеу жұмысының құрылымы мен көлемі.** Диссертацияның құрылымы зерттеудің мақсаты мен міндеттеріне сәйкес белгілеулер мен қысқартулардан, кіріспеден, үш тараудан, тоғыз тараудан, қорытындыдан, пайдаланылған әдебиеттер тізімінен, сондай-ақ жиырма жеті суреттен және бір сараптамалық қосымшадан тұрады.